31/05/2022 | Administración LocalMunicipal
Fene
Secretaría
Publicación información subalterno

Por Resolución da Alcaldía núm.728/2022, de data 25.05.2022 aprobouse a lista definitiva de admitidos/as, o proceso para a provisión por concurso, do posto de información subalterno/a cuxo texto íntegro cita: Por acordo da Xunta de Goberno Local de data 02.12.2021 aprobáronse as bases específicas reguladoras da convocatoria e proceso selectivo para a provisión, mediante concurso entre persoal funcionario de carreira, do posto vacante de persoal de información-subalterno/a da RPT (código 01.01.00.03). Por Resolución da Alcaldía núm.1554 do 15.12.2021 aprobouse a convocatoria. As bases foron publicadas no BOP da Coruña núm.242 de data 22.12.2021. O anuncio da convocatoria foi publicado no DOG núm.16 do 25.01.2022 e no BOE núm.27 do 01.02.2022. Advertido un erro na Resolución da Alcaldía núm.1554 do 15.12.2021 ditouse a resolución da alcaldía núm.325/2022 de data 11.03.2022, de rectificación da previa e dos anuncios do DOG e do BOE, para suprimir a referencia á promoción interna. O anuncio do BOE foi publicado no núm.83 do 07.04.2022 e o anuncio do DOG no núm.72 do 13.04.2022. Asemade, a rectificación foi notificada ao único interesado no proceso selectivo, en tanto que única persoa que presentou a instancia de participación, sen prexuízo das posibles reclamacións á lista provisional de persoas admitidas e excluídas da presente resolución. Mediante Resolución da alcaldía núm.551/2022 de data 21.04.2022 en virtude da base 9.7 das bases específicas reguladoras do proceso, resolveuse prorrogar por causas excepcionais e sobrevidas ata o 22.06.2022 o prazo máximo de resolución do proceso selectivo e publicar tal resolución no BOP da Coruña e no taboleiro e web do concello de Fene. Por Resolución de Alcaldía núm.580/2022, do 28.04.2022, apróbase a lista provisional de persoas admitidas ao proceso constando un único aspirante admitido e ningunha persoa excluída. A dita lista foi publicada, xunto coa resolución 551/2022 de prórroga do prazo de resolución do proceso, no BOP núm.85 de data 05.05.2022 outorgando un prazo de días hábiles para emendas. No dito prazo non foron presentadas alegacións. Visto o que antecede e conforme ao disposto na base quinta das bases reguladoras do proceso de selección e as competencias da alcaldía atribuídas polo artigo 21.1. h) da LRRBL, RESOLVO: PRIMEIRO.- Aprobar a seguinte lista definitiva de persoas admitidas e excluídas: SEGUNDO.- Designar como membros da comisión de valoración, titulares e suplentes, para a valoración dos méritos e desenvolvemento efectivo do concurso segundo a base 7ª, aos seguintes funcionarios/as de carreira, comunicando que o réxime de recusación fronte á súa designación é o previsto nos artigos 23 e 24 da Lei 40/2015, do 1 de outubro, de réxime xurídico do sector público: TITULAR: José Manuel Vázquez Paz, conserxe do concello de Fene. SUPLENTE: Xosé Antón Fernández Freixomil, conserxe do concello de Fene. TITULAR: Lara Otero Díaz, técnica de administración xeral do concello de Fene. SUPLENTE: Joaquin Alfredo Cacoango Abendaño, administrativo do Concello de Fene. TITULAR: Adamina Makela Masfarre, administrativa do Concello de Fene. SUPLENTE: Jose Ronald Hriscu El Khassal, administrativa do Concello de Fene. TITULAR: Estefanía Manteiga Lamas, secretaria do Concello de Fene. SUPLENTE: Luis Melchor Zahran Cheta, administrativo do Concello de Fene. TERCEIRO.- Convocar á comisión de valoración á súa sesión constitutiva, que terá lugar o vindeiro día 31.05.2022 ás 10.00 h en sesión telemática, na que queda citada para iniciar o concurso. CUARTO.- Publicar esta Resolución no BOP, no taboleiro de edictos e na páxina web do Concello, de acordo coa base 6ª, con indicación de que fronte á mesma poderase interpoñer potestativamente recurso de reposición no prazo dun mes ante o mesmo órgano que o ditou, ou recurso contencioso-administrativo no prazo de dous meses ante a xurisdición contenciosa-administrativa, contados a partir de seguinte ao da súa publicación no BOP da Coruña. QUINTO.- Notificar esta Resolución ao tribunal designado. En Fene, asinado dixitalmente na data que figura na marxe polo Sr. alcalde Juventino José Trigo Rey, do que eu, Yvonne Steven Javier Abollo Dorr, como secretaria, dou fe.” Fene, asinado dixitalmente o 25.05.2022, polo alcalde Juventino José Trigo Rey.